open-index/open-wikipedia-markdown huggingface dataset:
ארצ'י האן

**צ'ארלס ארצ'יבולד "ארצ'י" האן** (באנגלית: **Charles Archibald "Archie" Hahn**; 14 בספטמבר 1880 – 21 בינואר 1955) היה אתלט אמריקאי ממוצא גרמני, אלוף אולימפי בריצת 100 מטר, בעל 4 מדליות זהב אולימפיות, מהן 3 מאולימפיאדה אחת (סנט לואיס 1904). היה לאתלט הראשון שזכה בשתי הריצות 100 ו-200 מטר באולימפיאדה אחת והראשון שהגן על תוארו בריצת 100 מטר (קרל לואיס היה השני). 

## ביוגרפיה
האן נולד בדודג'וויל, שבויסקונסין. הוא בעל תואר במשפטים מאוניברסיטת מישיגן, שם למד והתאמן. הוא סבו של השחקן/קומיקאי ארצ'י האן .

### שיאן עולם
בתחרות אתלטיקה שנערכה בשנת 1901 השווה האן בריצת 100 יארד את שיא העולם בתוצאה של 9.8 שניות.

באליפות ארצות הברית וקנדה באתלטיקה שנערכה בשנת 1903 זכה האן בשני תארים, בריצת 100 יארד ובריצת 220 יארד.

### אלוף אולימפי
שמאל|ממוזער|150px|ארצ'י האן, 1904
[שמאל|ממוזער|150px| ארצ'י האן מנצח בריצת 60 מטר ב[אולימפיאדת סנט לואיס (1904)]]
באולימפיאדת סנט לואיס (1904) זכה האן ב-3 מדליות זהב, בריצת 60 מטר בתוצאה של 7.0 שניות, לפני חבריו לנבחרת ויליאם הוג'נסון (7.2 שניות) ופיי מולטון (7.2 שניות), בריצת 100 מטר בתוצאה של 11.0 שניות, לפני חבריו לנבחרת נתנייל קרטמל (11.2 שניות) והוג'נסון (11.2 שניות) ובריצת 200 מטר בשיא אולימפי חדש של 21.6 שניות, לפני חבריו לנבחרת קרטמל (21.9 שניות) והוג'נסון.

באליפות ארצות הברית וקנדה באתלטיקה שנערכה בשנת 1905 זכה האן בתואר בריצת 220 יארד.

באולימפיאדת אתונה (1906) זכה האן במדליית זהב בריצת 100 מטר בתוצאה של 11.2 שניות, לפני מולטון ונייג'ל בייקר מאוסטרליה.

לאחר שפרש מתחרויות האן לא התמחה במקצוע שלמד, משפטים, אלא עסק באימון אתלטיקה וספרינטרים באוניברסיטת פרינסטון ובאוניברסיטת וירג'יניה איתה זכה ב-12 אליפויות ארצות הברית ב-13 שנים. הוא כתב את אחד הספרים הנחשבים עד היום לקלסיקה באתלטיקה *"How to sprint"*. 

בשנת 1955 נפטר האן בשרלוטסוויל, שבוירג'יניה.

## תארים והשגים
*בשנת 1983 זכה האן להכלל בהיכל התהילה האמריקאי של האתלטיקה.http://www.usatf.org/HallOfFame/TF/showBio.asp?HOFIDs=64

## שיאים אישיים
* ריצת 100 יארד: 9.8 שניות (1901)
* ריצת 100 מטר: 11 שניות (1904)
* ריצת 200 מטר: 21.6 שניות (1904)

## קישורים חיצוניים

* ארצ'י האן באתר *USA Track & Field* 
* 
* 

## הערות שוליים

קטגוריה:אמריקאים ילידי ויסקונסין
קטגוריה:אצנים אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 200 מטרים (גברים)
קטגוריה:אתלטים באולימפיאדת סנט לואיס (1904)
קטגוריה:אתלטים באולימפיאדת אתונה (1906)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:בוגרי בית הספר למשפטים באוניברסיטת מישיגן
קטגוריה:ויסקונסין: אתלטים
קטגוריה:אמריקאים שנולדו ב-1880
קטגוריה:אמריקאים שנפטרו ב-1955
דרבופואטין אלפא

**דרבופואטין אלפא** (**Darbepoetin alfa**) היא תרופה לטיפול באנמיה. שמה המסחרי **ארנספ** (באנגלית **Aranesp**) והיא מיוצרת על ידי חברת אמג'ן. היא מהווה הפקה סינתטית של ההורמון אריתרופויאטין. התרופה מעודדת את תהליך האריתרופואסיס – העלאת רמת תאי הדם האדומים – ומשמשת לטיפול באנמיה שנובעת ממחלת כליות או מטיפולים כימותרפיים. מטרת הטיפול היא הורדת הצורך במתן עירויי דם והעלאת רמת ההמוגלובין בדם, אך אין להתבלבל בין הזריקה הרפס.

## הפקת התרופה
דרבופואטין אלפא מופק בטכנולוגיית שחלוף DNA מתאי שחלות של אוגרת סינית.

## מתן התרופה
דרבופואטין אלפא ניתן בשלוש דרכים שונות:
*זריקה תת-עורית
*עירוי באמצעות מכונת הדיאליזה למטופלים בדיאליזה
*הזרקה עצמית באמצעות מכשיר הדומה לעט
תדירות מתן התרופה משתנה לפי צורכי המטופל, ונעה בין זריקה אחת לארבע זריקות בחודש.

## תופעות לוואי
לדרבופואטין אלפא פרופיל בטיחותי גבוה. תופעות הלוואי שנצפו במטופלים הסובלים מאנמיה כתוצאה מטיפולים כימותרפיים כוללות עייפות כרונית, בחילה, הקאה, שלשול, חום ולעיתים קשיי נשימה.
תופעות הלוואי שנצפו במטופלים הסובלים מאנמיה כתוצאה ממחלת כליות כרונית כוללות לחץ דם גבוה, פרכוסים ותגובה אלרגית: קוצר נשימה, פריחה, טשטוש ועילפון כתוצאה מירידה בלחץ הדם, דופק מהיר או הזעה.

## קישורים חיצוניים
* האתר הרשמי של ארנספ באנגלית
* ארנספ מתוך אתר העמותה לקידום ושמירת זכויות חולי הכליות

קטגוריה:תרופות לפי א'-ב'
קטגוריה:הורמונים
הגנים הבוטניים של כרייסטצ'רץ'

[שמאל|ממוזער|[מזרקה בגנים הבוטניים של כרייסטצ'רץ']]
**הגנים הבוטניים של כרייסטצ'רץ** (באנגלית: **Christchurch Botanic Gardens**) הם גנים בוטניים הממוקמים במרכז העיר כרייסטצ'רץ' שבאי הדרומי של ניו זילנד.
הגנים נוסדו בשנת 1863 באירוע שנערך ב-9 ביולי, עת שנשתל עץ אלון אנגלי לרגל נישואי אדוארד השביעי, מלך הממלכה המאוחדת והנסיכה אלכסנדרה מדנמרק.

שטחם של הגנים 210 דונמים והיקפם 5 קילומטרים. הגנים ממוקמים בעיקול הנהר אבון בסמוך לפארק הגלי.

בגנים שטחים נרחבים המוקדשים לצמחייה הטבעית של ניו זילנד.

בגנים מצויים בין היתר גן תבלינים (שנפתח בשנת 1986), גן ורדים ובו 250 מיני ורדים, אוספי צמחים מרחבי העולם.

בית קנינגהאם (Cunningham house) המצוי בפארק הוא חממה הבנויה בסגנון אדריכלות ויקטוריאנית ובה אוסף של פרחים טרופיים וכן אוסף סחלבים וצמחים טורפים.

בגנים ביתן קקטוסים וביתן שרכים, וכן גן סלעים.

## קישורים חיצוניים

* 

**מפת הגנים הבוטניים
* אתר רשמי, באתר עיריית כרייסטצ'רץ'

קטגוריה:כרייסטצ'רץ'
כרייסטצ'רץ'
כרייסטצ'רץ'
דיפטיכון מרילין

**דיפטיכון מרילין** (באנגלית: **Marilyn Diptych**) הוא דיפטיכון עשוי הדפס רשת מעשה ידי הצייר האמריקאי אנדי וורהול משנת 1962.

יצירה זו, בסגנון הפופ ארט, הושלמה זמן קצר לאחר מותה של מרילין מונרו באוגוסט 1962, ובה חמישים דמויות של השחקנית מתוך תצלום פרסומת שלה מסרט הקולנוע "ניאגרה".

עשרים וחמישה דיוקנאותיה של מונרו בצידו השמאלי של הדיפטיכון צבועים בצבעים עליזים, ועשרים וחמישה הדיוקנאות בצידו הימני של הדיפטיכון צבועים בשחור, לבן ואפור. בטור הדיוקנאות השני ממרכז הדיפטיכון, בצידו הימני, הצבע מרוח, ובטור הדיוקנאות הרחוק מהמרכז בצד זה הדיוקנאות מטושטשים. צד אחד מתאר את דמותה הציבורית ואת חייה, ואילו הצד השני מתאר את דמותה הפרטית, ואת מותה של השחקנית.

היצירה מוצגת כיום במוזיאון "טייט מודרן" בלונדון.
היצירה "מרילין" של אנדי וורהול נמכרה תמורת 195 מיליון דולר
הדיוקן בהדפס משי של מרילין מונרו שיצר אמן הפופ האמריקני אנדי וורהול ב-1964 נמכר במכירה פומבית תמורת 195 מיליון דולר. זהו סכום שיא עבור יצירה של אמן אמריקני. מדובר בדיוקן אחד מתוך סדרה שיצר וורהול בעקבות מותה של השחקנית ב-1962, אשר הפכה מאז לאחת מיצירותיו הנודעות ביותר. המכירה נערכה בבית המכירות הפומביות כריסטיס בניו יורק. (רויטרס)

בסקר שנערך באנגליה בקרב 500 האמנים ומבקרי האמנות שקובעים את מקבלי פרס טרנר, נבחרה יצירה זו כיצירה השלישית בהשפעתה באמנות המודרנית.

## קישורים חיצוניים
* 
* 

## הערות שוליים

מרילין
קטגוריה:אנדי וורהול
קטגוריה:גלריית טייט
קטגוריה:דיוקנאות נשים
קטגוריה:הדפסי רשת
קטגוריה:יצירות אמנות מודרניסטיות
קטגוריה:פופ ארט
קטגוריה:ציורים משנות ה-1960
קטגוריה:תיאורים תרבותיים של מרילין מונרו
דיפטיכון

[שמאל|ממוזער|250px|דיפטיכון [שנהב, ביזנטיון, 506 לספירה, מוצג במוזיאון הלובר.]]
[שמאל|ממוזער|250px|[שנהב ברבריני, קונסטנטינופול, המאה השישית לספירה, מוזיאון הלובר.]]
[שמאל|ממוזער|250px|דיפטיכון המיועד ל[מזבח#בנצרות|מזבח מהמאה ה-17. משמאל לימין: המלאך מיכאל, תאוטוקוס, יוחנן המטביל, המלאך גבריאל. מוצג במוזיאון ההיסטורי בסאנוק שבפולין.]]
**דיפטיכון** או **דיפטיך** (מיוונית: δίπτυχον – שני קפלים, שני פנים) הוא כינוי לכל אובייקט, הכולל שני לוחות שטוחים המחוברים יחד באמצעות ציר, ובייחוד ליצירות אמנות בצורה זו.

בעת העתיקה, בעיקר באימפריה הרומית ולאחריה באימפריה הביזנטית יצרו יצירות תבליט עשויות שנהב או עץ בצורת דיפטיכון. לוחות אלה שמשו הן באמנות, והן ככריכה של חוברת כתיבה, כאשר פנים החוברת היה עשוי שעווה, בה כתבו, ואותה יכלו לשטח על מנת לאפשר כתיבה מחודשת.

בימי הביניים החלו ביצירת ציורים על גבי דיפטיכונים, חלקם לשימוש אישי, וחלקם כיצירות אמנות כנסייתית להצגה על המזבח בכנסייה. בהמשך החלו להתפתח יצירות מסוג טריפטיכון למטרה זו.

## שימושים
### דיפטיכון כנסייתי
כבר בימי הביניים המוקדמים נעשה שימוש בדיפטיכונים בכנסיות. המונח שימש לתאר לוחות זיכרון עשויים שעווה אשר ניצבו בכנסיות ואיזכרו תורמים אשר תרמו לבניית הכנסייה. הלוח ציין אנשים שעודם בין החיים על צד אחד של הדיפטיכון, ושמות תורמים שנפטרו על הצד השני.
שמות התורמים נקראו בציבור על ידי הדיאקון במהלך האוכריסטיה.

שימוש אחר שנעשה בדיפטיכון הוא ציון שמות קדושים נוצרים.

שימוש נוסף היה דיפטיכון אשר שימש כאיקונין ואשר כמרים נודדים נסעו עמו. דיפטיכון זה נועד לצורך הקמת אתר תפילה נייד, שהוצב בתחילת התפילה וקופל בסופו.

יצירות אמנות בצורה זו נפוצו בהולנד במאות ה-15 וה-16, והציירים יאן ואן אייק, רוחיר ון דר ויידן, האנס ממלינג והוגו ואן דר חוס ציירו בצורה זו.

### שימושים חילוניים
דיפטיכונים מאוירים שימשו כשעון שמש כאשר חוט שהיה מתוח בין שני הלוחות הצל עליהם ובאמצעותו ניתן היה לקבוע את השעה.

בעת החדשה נוצרו יצירות מודרניות בצורת הדיפטיכון כדוגמת יצירתו של אנדי וורהול: "דיפטיך מרילין" משנת 1962, בסגנון פופ ארט.

## קישורים חיצוניים

* דיפטיכון, האנציקלופדיה הקתולית
* שעוני שמש בצורת דיפטיכון
* 

*
קטגוריה:אמנות
קטגוריה:ציור
קטגוריה:טכניקות ציור
קטגוריה:2 (מספר)
נחל שוח

**נַחַל שׁוּחַ** () הוא נחל איתן באורך 17 ק"מ, במרכז רמת הגולן. שם הנחל נקרא על שם זן תאנה שצומח בו.

הנחל מתחיל ממערב להר אביטל, ומשם הוא ממשיך לכיוון דרום-מערב. הנחל חוצה את כביש 978 וממשיך מערבה. כ-2 קילומטרים ממזרח לעמק החולה הנחל מתחתר ויוצר קניון עמוק יחסית. באזור הקניון מקבל הנחל זרימת מים קבועה ממעיין אל פג'ר. אפיק הנחל סבוך מאוד ויש בו מספר מפלי מים. הנחל ממשיך אל עמק החולה ונשפך לירדן. החלק של הנחל הקרוב לירדן נכלל בשמורת טבע הכוללת גם את המעיין הסמוך עין נוטרה.

באזור הנחל קיימים שדות מוקשים ישנים שטרם פונו.

## החי והצומח בנחל
בסביבת הנחל צומחים עבקנה שכיח, קנה מצוי, עצי תאנה רבים, עצי מילה סורית ודולב מזרחי. הנחל הוא המקום היחיד בישראל בו צומחים אצות אדומיות וגומא הירקון. במצוקי הנחל גדלים הדס מצוי ולבנה רפואי.

## לקריאה נוספת
***קום התהלך בארץ**, עמנואל הראובני, בערך נחל שוח.
***ארץ הצבי והיעל**, עוזי פז בערך נחל שוח.
***[[מדריך ישראל החדש]] : אנציקלופדיה, מסלולי טיול**, כרך 2 : החרמון, הגולן, בערך "נחל שוח".
## קישורים חיצוניים
* נחל שוח באתר מט"ח

## הערות שוליים

קטגוריה:רמת הגולן: נחלים
קטגוריה:קו התלים הישראלי
ויליאם ג'ון מקורן רנקין

ממוזער|180px
**ויליאם ג'ון מקורן רנקין** (באנגלית: **William John Macquorn Rankine**; 5 ביולי 1820 – 24 בדצמבר 1872) היה מדען, ממציא ומהנדס סקוטי, חוקר מכונות הקיטור וחבר בחברה המלכותית למדעים בלונדון
## חייו
רנקין נולד באדינבורו. הוא לא נהנה מבריאות טובה בילדותו ויכול היה ללמוד בבית הספר רק לתקופות קצרות. מרבית השכלתו התקיימה בבית עם מורים פרטיים, אך הוא למד באקדמיית אייר במשך כשנה, בשנים 1828–1829 וגם לזמן קצר בית הספר התיכון בגלאזגו בשנת 1830. בצעירתו עבד כמהנדס רכבות, תחילה בעסק המשפחתי ולאחר מכן באחת מחברות הרכבות הגדולות. הוא המציא מספר טכניקות בתחום, וייסד את חקר עייפות החומר, מששם לב לכך ששברים בצירי הקרונות נוטים לקרות באזורים קבועים.

הוא פיתח את התאוריה הראשונית להבנת מנועי חום מבחינת התרמודינמיקה שלהם ובייחוד מנועי קיטור.

רנקין היה גם צ'לן, פסנתרן וזמר נלהב, הקומפוזיציה האחת שפורסמה שלו הייתה ליווי פסנתר לשיר שכותרתו "סוס הברזל"; בתור אריה אדום של האגודה הבריטית, שהוגדר כמלך אריות בשנת 1871, הוא כתב שירים משונים והומוריסטיים כמו "המתמטיקאי מאוהב" ו"כלל שלוש הרגליים" (מחאה נגד המערכת המטרית). שירים ומשלים אלה (1874) הופיעו לאחר מותם עם איורים של ג'מימה בלקברן, אשתו של פרופסור למתמטיקה של מכללת גלאזגו.

רנקין מת בגלאזגו כרווק ללא ילדים. על שמו קרוי מנוע רנקין המופעל על פי עקרונות מעגל רנקין, וכן סולם הטמפרטורה של רנקין להגדרת מעלות החום. לכבודו נקרא גם אחד המכתשים בירח.

## קישורים חיצוניים

* 
* 

## הערות שוליים

קטגוריה:אישים שעל שמם יחידות מידה
רנקין, ויליאם ג'ון מקורן
קטגוריה:חברי האקדמיה המלכותית השוודית למדעים
קטגוריה:מדענים סקוטים
קטגוריה:ממציאים בריטים
קטגוריה:ממציאים סקוטים
קטגוריה:בריטים שנולדו ב-1820
קטגוריה:בריטים שנפטרו ב-1872
ליאופריק

[ממוזער|422x422 פיקסלים|בציור למעלה: לאופריק (משמאל) [אדוארד המודה (באמצע) ונזיר אשר מראה כי השתקפותו במראה היא ישו. ציור מגרסה של ספר יום הדין מהמאה ה-13]]
**ליאופריק, [[רוזן]] [[מרסיה]]** (**Leofric, Earl of Mercia**; סוף המאה ה-10 – 30 בספטמבר 1057) היה מייסדם של שני המנזרים בקובנטרי (Coventry) ובמאץ' וונלוק (Much Wenlock) שבאנגליה, ונודע בעיקר בנישואיו לליידי גודייבה, אשר שכנעה אותו להקל על מיסי התושבים בעיר קובנטרי. למרות יצוגו השלילי באגדות עם נחשב כיום ליאופריק על ידי היסטוריונים כאדם נדיב ומנהיג חזק אשר היה מוערך בקרב בני זמנו, ונכתבו עלייו אגדות עם המציירות אותו באור שלילי מאות שנים לאחר מותו.

## משפחתו
ליאופריק נולד לרוזן ליאופוויין (Leofwine, Ealdorman of the Hwicce) אשר חי בשנים 950–1028. לא הרבה ידוע על חייו הפרטיים, אך מלבד אח ממחוז נורת'מן אשר נהרג בשנת 1017, היו ללאופריק עוד שני אחים, אדווין, אשר נהרג בשנת 1039, וגודווין, אשר נפטר בסביבות שנת 1057.
 
לליאופריק היו מספר נשים במהלך חייו, הידועה שבהן הייתה ליידי גודייבה, שהתחתנה עמו לאחר שהתאלמנה מבעלה הקודם.

## ליאופריק בתרבות
[שמאל|ממוזער|250px|כתר [רוזן אנגלי]]
דמותו של ליאופריק הופיעה במספר יצירות קולנועיות וטלוויזיוניות:
* השחקן רוי טראוורס (Roy Travers) גילם אותו בסרט אילם בריטי משנת 1928 בשם "ליידי גודייבה" (Lady Godiva).
* בסרט "ליידי גודייבה מקובנטרי" הוא גולם על ידי ג'ורג' ניידר (George Nader), בשנת 1955.
* טוני סטידמן (Tony Steedman) גילם אותו בשנת 1965 בסדרת הטלוויזיה של ה-BBC, "רובע ההתעוררות" (Hereward the Wake).

## קישורים חיצוניים

* 
* 

## הערות שוליים

קטגוריה:רוזנים בריטים
קטגוריה:נפטרים ב-1057
אות האומץ הנשי הבין-לאומי

**אות האומץ הנשי הבין-לאומי** (באנגלית: **International Women of Courage Awards**) מוענק מדי שנה על ידי מחלקת המדינה של ארצות הברית לנשים מרחבי העולם שגילו במעשיהן מנהיגות, אומץ לב, תושייה ונכונות להקרבה יוצאת דופן למען הזולת ובפרט להטבת ולקידום זכויות נשים.

חלוקת האות החלה במרץ 2007 והוא נוסד על ידי מזכירת המדינה קונדוליזה רייס לציון ביום האישה הבין-לאומי. לכל שגרירות אמריקאית בעולם מוענקת הזכות להמליץ על אישה אחת כמועמדת לקבלת האות הבינלאומי.

## זוכות אות האומץ הנשי הבין-לאומי
[250px|ממוזער|שמאל|מקבלות הפרס ב-2013. נעדרת פעילת זכויות האדם מסוריה [רזאן זיתונה]]

### 2007–2010
#### 2007

#### 2008

#### 2009

#### 2010

### 2011–2020

#### 2011

#### 2012

#### 2013

#### 2014

#### 2015

#### 2016

#### 2017

### 2021–
#### 2021
* מריה קלסניקבה, בלארוס
* פיו פיו אונג, בורמה
* מקסימיליאן נגו מבה, קמרון
* ואנג יו, סין
* מיירליס אנגריטה, קולומביה
* ג'וליאן לוזנגה , קונגו
* אריקה אייפאן, גוואטמלה
* שוהרה ביאת, איראן
* מוסקאן חאטון, נפאל
* זהרא מוחמד אחמד, סומליה
* אלישיה מורו, ספרד
* רניטה גנאנרג'ה, סרי לנקה
* ג'נאן גולו, טורקיה
* אנה רוזריו קונטררס, ונצואלה

#### 2022
* רזוואנה חסן, בנגלדש
* סימון סיביל נשימנטו, ברזיל
* אי טינזר מאונג, בורמה
* ג'וזפינה קלינגר זונייגה, קולומביה
* טייף סאמי מוחמד, עיראק
* פאשיה בוינוה האריס, ליבריה
* נג'לא אל-מנגוש, לוב
* דוינה גרמן, מולדובה
* בומיקה שרסתה, נפאל
* כרמן גאורגה, רומניה
* רוגצ'נדה פאסקו, דרום אפריקה
* פאם דואן צ'אן, וייטנאם

#### 2023
* הדיל עבד אל-עזיז, ירדן
* דניאל דרלן, הרפובליקה המרכז-אפריקאית
* בולור גנבולד, מונגוליה
* זאכרה חכמת, אפגניסטן
* מייזה מוחמד, אתיופיה
* יוליה פאייבסקה, אוקראינה
* ראס אדיבה ראזי, מלזיה
* דוריס ריוס, קוסטה ריקה
* אלבה רואדה, ארגנטינה
* בחיתג'אן טורגוזינה, קזחסטן
* ביאנקה זלווסקה, פולין

פרס קבוצתי מיוחד ע"ש מדליין אולברייט הוענק ל"נשים המוחות באיראן" והמחאה שהתעוררה בעקבות מותה של מהסה אמיני.

#### 2024
* בנפשה יעקובי (אפגניסטן)
* פווזיה כרים פירוזה (בנגלדש)
* וולהה הרבונובה (בלרוס)
* אניה יוסיץ' (בוסניה הרצגובינה)
* מינצו וין (בורמה)
* מרתה באטריץ רוקה (קובה)
* פאטמה קורוזו (אקוודור)
* פאטו באלדה (גמביה)
* פריבא בלוץ' (איראן)
* רינה גונוי (יפן)
* ראבחה אל-חימר (מרוקו)
* אגתר אתוהייר (אוגנדה)

#### 2025

* הנרייט דה (בורקינה פאסו)
* עמית סוסנה (ישראל)
* וולנה איגה (פפואה גינאה החדשה)
* אנג'ליק סונגקו (הפיליפינים)
* ג'ורג'ינה פסקו (רומניה)
* זביב מוסא לורו בחיט (דרום סודן)
* נאמיני ויג'דסה (סרי לנקה)
* אמת א-סלאם אל-חאג' (תימן)

פרס קבוצתי ניתן למנהיגות מחאת הסטודנטים בבנגלדש בתגובה להפיכה בבנגלדש כנגד שק הסינה ואזד.

## קישורים חיצוניים

* 
* אות האומץ הנשי הבינלאומי באתר מחלקת המדינה של ארצות הברית
* רשימת מקבלות האות באתר מחלקת המדינה של ארצות הברית: 2007, 2008, 2009, 2010

## הערות שוליים

קטגוריה:ארצות הברית: אותות ועיטורים אזרחיים
קטגוריה:פמיניזם
קטגוריה:פרסים המוענקים לנשים
*
עמירם תמרי

**עמירם תָּמָרי** (**טַיטֶלמן**; 22 במרץ 1913 – 3 ביולי 1981) היה צייר ומאייר ישראלי. חתן פרס דיזנגוף לציור לשנת 1941.

## ביוגרפיה
תמרי נולד בחדרה, בנם של צפורה בת נחמן קיפֶּר מרוסיה (אחותו של המחנך משה נחשון (קיפר)) ומיכאל תמרי-טַיטלמן, איש הפועל הצעיר. גדל בתל אביב.

למד באקדמיה גראנד שומיאר ובאקדמיה ז'וליאן בפריז.

נהג לצייר תמונות שמן של נופים והווי ארץ ישראל בסגנון שהגיע לעיתים אל הציור המופשט ואף נגע בקוביזם. זכה בפרס דיזנגוף לציור ב-1941. הציג תערוכות יחיד ברחבי הארץ. כן אייר ספרי ילדים של הוצאת גדיש, ובין היתר את הספר "חסמבה בקרבות רחוב בעזה", שיצא בשנת 1957.

היה מורה לציור בסמינר לוינסקי ובבית הספר לדוגמה בתל אביב.

היה נשוי לחנה לבית שְלִיסֶלְברג ואב לבת.

## קישורים חיצוניים
* עמירם תמרי במרכז המידע לאמנות ישראלית במוזיאון ישראל
* 
* רון ברטוש, ההפגנה הסודית של עמירם תמרי, בהזמן הירוק, 4.9.2013

## הערות שוליים

קטגוריה:ציירים ישראלים
קטגוריה:מאיירים ישראלים
קטגוריה:אמנים ישראלים
קטגוריה:זוכי פרס דיזנגוף
קטגוריה:אנשי היישוב ילידי הארץ
קטגוריה:אישים הקבורים בבית העלמין הדרום
קטגוריה:בוגרי אקדמיה ז'וליאן
קטגוריה:ישראלים שנולדו ב-1913
קטגוריה:ישראלים שנפטרו ב-1981
J.Lo

***J.Lo*** (בעברית: **ג'יי לו**) הוא אלבום האולפן השני של הזמרת האמריקאית ג'ניפר לופז, אשר יצא לאור ב-23 בינואר 2001, תחת חסותה של חברת התקליטים אפיק רקורדס.

## סינגלים
האלבום הנפיק ארבעה סינגלים. הסינגל הראשון מהאלבום היה "Love Don't Cost a Thing" אשר היה להצלחה עולמית, המשך ההצלחה הייתה גם לסינגל "Play" שהגיע ל-20 המובילים במצעד הבילבורד הוט 100 וברחבי העולם הצליח "Play" לחדור לעשרת המובילים במצעדי הפזמונים.

הסינגל השלישי היה "I'm Real" שהיה להיט נוסף שחדר לעשרת המובילים ברוב המדינות והגיע למקום הראשון במצעד ההוט 100 של הבילבורד והפך לשני של לופז שעשה זאת, והאחרון "Ain't It Funny" זכה להצלחה דומה, והרמיקס שיצא לו מתוך האלבום, *[[J to tha L–O! The Remixes]]*, הצליח לכבוש את פסגת מצעד ההוט 100 גם כן, ובכך הפך את לופז לאמן הראשון אשר הצליח לעשות זאת עם רמיקס לשיר.

## הצלחה
עם יציאתו נכנס האלבום היישר אל המקום ה-1 במצעד הבילבורד 200, ובכך הפך לראשון של לופז שעושה זאת. באותו זמן הצליח האלבום להעפיל לצמרת מצעדים רבים, ובעקבות זאת החלו הסינגלים מן האלבום להימכר בכמויות גדולות בכל רחבי העולם.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי ג'ניפר לופז
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהופקו על ידי קורי רוני
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריק וייק
קטגוריה:אלבומים שהופקו על ידי שון קומבס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אפיק רקורדס
יורם אטינגר

**יורם אטינגר-איתן** (נולד ב-1945) הוא דיפלומט ואיש עסקים ישראלי העומד בראש חברת US-Israel Opportunities, המתמחה ביחסי ארצות הברית–ישראל. כיהן בעבר כקונסול וציר בשגרירות ישראל בארצות הברית וכמנהל לשכת העיתונות הממשלתית.

## קורות חייו
אטינגר נולד בישראל להורים יוצאי מזרח אירופה שעלו ארצה במסגרת העלייה החמישית בשנות ה-30 של המאה ה-20. הוא בעל תואר ראשון במנהל עסקים מאוניברסיטת טקסס באל פאסו (1969) ותואר שני במנהל עסקים מאוניברסיטת UCLA (ב־1972).

מאמצע שנות ה-70 ועד אמצע שנות ה-80 הקים וניהל יחידה לחקר המזרח התיכון במסגרת שירות המדינה. בין השנים 1985 – 1988 כיהן בתפקיד קונסול ישראל בדרום מערב ארצות הברית, שבסיסה היה ביוסטון טקסס. בין השנים 1988–1989 כיהן בתפקיד מנהל לשכת העיתונות הממשלתית. לאחר מכן, בין השנים 1989 – 1992, כיהן בתפקיד ציר בדרגת שגריר לענייני הקונגרס האמריקאי בשגרירות ישראל בוושינגטון תחת ממשלתו של יצחק שמיר.

כיום עומד אטינגר בראש חברת "US-Israel Opportunities" המספקת שרותי ייעוץ עסקי ומדיני בתחום יחסי ארצות הברית–ישראל. בנוסף, הוא מעביר הרצאות וכן, חבר ב"צוות האמריקאי-ישראלי למחקרים דמוגרפיים", העוסק בבדיקת המצב הדמוגרפי בישראל ובמיוחד בשטחי יהודה ושומרון ורצועת עזה. חברי צוות המחקר טוענים כי האיום הדמוגרפי עליו מצביעים חוקרים שונים ובהם פרופ' ארנון סופר - איננו נכון - והנתונים עליו הוא מבוסס, שגויים. לטענתו, בשנים האחרונות, התהפכה המגמה והדמוגרפיה פועלת לטובת היהודים. הוא גם מצביע על ליקויים בשיטת מניין האוכלוסין של הלשכה הפלסטינית המרכזית לסטטיסטיקה וסובר כי מספר הפלסטינים ביהודה ושומרון קטן משמעותית מהנטען. בתגובה לטענותיו של אטינגר טוען ארנון סופר כי המחקר מוטה לצרכים פוליטיים. כמו כן, מסקנותיו של אטינגר נדחו על ידי הלשכה המרכזית לסטטיסטיקה ועל ידי ארגונים בין-לאומיים העוסקים באומדן אוכלוסייה.

אטינגר נשוי לאורה, אב לשלוש בנות ומתגורר בירושלים.

אטינגר לוקח חלק בארגון חזון לאומי ומעביר שם הרצאות בתוכנית למנהיגות ציבורית.

## קישורים חיצוניים
* 
* יורם אטינגר , אתר המכללה למדינאות
* Yoram Ettinger, אתר המרכז הירושלמי לענייני ציבור ומדינה 
* יחסי ארצות הברית ישראל: "הפכנו קוץ בתחת!" (ראיון), אתר רדיו ללא הפסקה
* אטינגר: ישראל חייבת לוותר על סיוע החוץ מארצות הברית, באתר ישראלי פטריוטי
* פער המיליון: האוכלוסייה הערבית בגדה המערבית וברצועת עזה, מרכז בגין-סאדאת למחקרים אסטרטגיים, אוניברסיטת בר-אילן, ספטמבר 2006.
* 
* יורם אטינגר: האינטרס האמריקאי בישראל - מעבדה בתנאי קרב במזרח התיכון | הפודקאסט של דניאל דושי #83, באתר יוטיוב, 14 במאי 2024

## הערות שוליים

קטגוריה:יחסי ארצות הברית – ישראל
קטגוריה:דיפלומטים ישראלים
קטגוריה:מנהלי לשכת העיתונות הממשלתית
קטגוריה:ירושלים: אישים
קטגוריה:דמוגרפים ישראלים
קטגוריה:בוגרי אוניברסיטת טקסס באל פאסו
קטגוריה:בוגרי אוניברסיטת קליפורניה בלוס אנג'לס
קטגוריה:ישראלים שנולדו ב-1945
לפילי

[שמאל|ממוזער|250px|צבר לפילי ב[קילוואה]]
**לפילי** (מלטינית: lapillus – אבן קטנה) הוא הגדרת גודל לטיפות געשיות בינוניות שגודלן 64-2 מ"מ במצבי קרישה שונים ובמבנה אווירודינמי הנפלטות מהר געש בעת התפרצות געשית. טיפות אלה נוצרות ממזרקות לבה הנוצרות בעיקר בהתפרצויות סטרומבוליאנית. בהצטברותן עם חומרי טפרה אחרים הן יוצרות סלעי טוף. סלע הנוצר מהתלכדות לפילי נקרא "לפיליסטון".

## היווצרות
שמאל|ממוזער|250px|לפיליסטון
שמאל|ממוזער|250px|לפילי מלוכד
שמאל|ממוזער|250px|לפילי משוריין – מימין: חלקיקים דחוסים, משמאל: חלקיקים לא דחוסים
התפרצויות געשיות משליכות לאוויר טפרה – חומרים הנופלים לקרקע ומצטברים שם. מזרקות לבה עשויות להגיע לגובה של מאות מטרים, והלבה נקרעת לחלקים קטנים יותר, בהם לפילי. במעופן של הטיפות באוויר נקרש חלקן החיצוני במבנה אווירודינמי.

הטיפות נזרקות למרחק-מה מן הלוע: החלקיקים הגדולים יותר יפלו קרוב אל הלוע, והחלקיקים הקטנים יותר יפלו במרחק גדול יותר ממנו. בנפלן על הקרקע עשויות הטיפות להיצמד זו לזו בעודן חמות ורכות, וכאשר הן מתקררות ומתגבשות הן הופכות לסלע.

טיפות לפילי עשויות להצטבר ביחד עם חומרים פירוקלסטיים אחרים ליצירת טוף. כאשר החומרים המרכיבים את הטוף עדיין חמים, הם "מולחמים" זה לזה ויוצרים איגנימבריט – טוף מולחם.

## לפיליסטון
**לפיליסטון** הוא סלע הנוצר מהתלכדות של טיפות לפילי. כאשר הטיפות הנופלות לקרקע עדיין מותכות, והן נצמדות ומולחמות זו לזו. התגבשותן יוצרת סלע סלע פירוקלסטי, וחתך בו עשוי להראות את מתאר הטיפות.

## לפילי מלוכד
**לפילי מלוכדומה** (Accrestionary lapilli) נוצר מטיפות עגולות הנוצרות סמוך מאוד ללוע הר הגעש, לרוב בעמוד האפר הגעשי, בטרם קיבלו מבנה אווירודינמי. היצמדות הטיפות זו לזו נובעת מלחות או מכוחות אלקטרוסטטיים, ועשויה ליצור כמה שכבות של טיפות בטרם נפילתן לקרקע.

### לפילי משוריין
**לפילי משוריין** (Armoured lapilli) הוא סוג של לפילי מלוכד הנוצר בתנאים של לחות גבוהה מאוד. הלחות הרבה גורמת להתלכדות טיפות הלפילי עם חומרים פירוקלסטיים אחרים המצויים בענן האפר, דוגמת פומיס, היוצרים ציפוי – מעין שריון – מסביב ללפילי. גושים מלוכדים שמקורם בתחילת ההתפרצות יימצאו בשכבות תחתונות והחלקים המרכיבים אותם ישתטחו ויידחסו כעדשות. גושים שמקורם בשלבים מאוחרים של ההתפרצות יימצאו בשכבות העליונות ולא יידחסו או ישתטחו.

## ראו גם
*גאולוגיה - מונחים
*טפרה
*אגלומרט
*לבה

## לקריאה נוספת
*פרופסור משה ברור, "גלות געשית (לפילי)", **לקסיקון גאוגרפי**, (עמ' 6), הוצאת יבנה, תשס"א
*
*
*

## קישורים חיצוניים

*כיצד פועלים הרי געש
*לפיליסטון באתר Geology About
* 

## הערות שוליים

קטגוריה:סלעים פירוקלסטיים
ריצ'רדסון

**ריצ'רדסון** (Richardson) הוא שם משפחה פטרונימי אנגלו-סקסי שנגזר מהשם .

קטגוריה:שמות משפחה
קטגוריה:שמות משפחה המבוססים על השם ריכרד
אחינועם היזרעאלית

**אֲחִינֹעַם הַיִּזְרְעֵלִית** היא דמות מקראית המופיעה בספר שמואל, אחת מנשותיו של דוד המלך.

לפי המסופר, מקורה ביזרעאל, כנראה זו שבדרום הר יהודה, ומכאן כינויה. אחינועם הייתה ממוצא כליבי – משפחת כלב. היא נישאה לדוד בסוף ימי נדודיו במדבר יהודה, כמסופר בספר שמואל א':

אחינועם היא אמו של אמנון, בנו הבכור של דוד. במלחמת דוד בעמלק, כאשר דוד ואנשיו לא היו בעיר צקלג, נשבתה אחינועם יחד עם יתר אנשי צקלג, ועם אשת דוד השנייה – אביגיל. לאחר מרדף אחר העמלקים, הצילו דוד ואנשיו את אחינועם ואת שאר השבויים.

יש החושדים שאחינועם היזרעאלית היא בעצם אחינועם בת אחימעץ, אשת שאול- ושדוד לקח אותה כאישה לאחר מות שאול (בשל הנורמה של לקיחת אשתו של המלך הקודם אשר מבטאת את ירושת מקומו). אך זיהוי זה לא באמת מופיע במקרא, ורבים סבורים כי מדובר בשתי נשים שונות - משום שלפי זה דוד נשא את אמה של מיכל, ודבר זה נחשב אסור ידוע.

השם אחינועם מופיע בחרסים שנתגלו בשומרון.

## הערות שוליים

קטגוריה:נשות דוד
גיורא רוטמן

**גיורא רוטמן** (נולד ב-27 באוגוסט 1947) הוא קומיקסאי, מאייר ואדריכל ישראלי.

רוטמן נולד בתל אביב בשנת 1947. אביו, יוסף רוטמן, היה צייר וגרפיקאי. כבר בילדותו החל רוטמן לצייר ויצירותיו הראשונות פורסמו בהיותו בן חמש בעיתון "דבר לילדים". בנעוריו הושפע רוטמן מסיפורים אודות "המערב הפרוע", כפי שהשתקף ביצירותיהם של קארל מאי ופנימור קופר ומסיפורי ההרפתקאות של ז'ול ורן, ליאון יוריס ואדגר רייס ביראוז וכן מקומיקס אמריקאי.

בשנת 1970, לאחר שרותו הצבאי, נרשם ללימודי אדריכלות בטכניון. באותה שנה פרסם את סיפור הקומיקס הראשון שלו בשבועון "הארץ שלנו". הוא המשיך ליצור עבור עיתון זה במשך של כ-10 שנים וצייר סיפורי קומיקס שחיבר פנחס שדה בשם העט יריב אמציה, כמו גם יצירות עצמאיות. מאוחר יותר יצר רוטמן כמה יצירות משותפות עם דב זליגמן, ביניהן "יוסקה מאיור", סיפור קומיקס בן 86 פרקים, שהוא סיפור הקומיקס הארוך ביותר שפורסם בעיתון ישראלי, או "אבירי הכותל המערבי". יצירות הקומיקס שיצר אופיינו בסגנון ריאליסטי, והתבססו על תחקיר ויזואלי והיסטורי. במחצית שנות ה-70 של המאה ה-20 עבר ליצור קומיקס באופן עצמאי ויצר סדרות כגון "הרוח מחירבת אל ג'ת" (סיפור על רקע תקופת "השומר"), "מסתורי האמזונס", "הפיראט" ועוד. בנוסף, אייר רוטמן ספרים שונים ביניהם רבים מסדרת ספרי "חסמבה", עבור הוצאת שלגי, יותר מכל מאייר אחר. בשנות ה-80 של המאה ה-20 פרסם רוטמן מספר סיפורי קומיקס בעיתון "מעריב לילדים" וביניהם "משעול הפרטיזנים", המתרחש על רקע תקופת מלחמת העולם השנייה, ו"בעמק הקדום".

עד לשנת 2007 היה רוטמן שותף במשרד אדריכלים "גיורא רוטמן ומשה רז אדריכלים ובוני ערים" ומשנת 2007 הוא עובד במשרד עצמאי בתל אביב-יפו.

## קישורים חיצוניים
* ביוגרפיה באתר הבית של גיורא רוטמן
* [גיורא רוטמן בקומיקלופדיה באתר [למביק]]
* יוסקה מאיור - הקומיקס הישראלי כאפוס היסטורי אתר "אימגו"
* אתר אייקומיקס המציג את הקומיקס "יוסקה מאיור".
* אלי אשד, יותר חסמבאי מהחסמבאים עצמם: הקומיקס של גיורא רוטמן, בבלוג "היקום של אלי אשד"
* 
* 

קטגוריה:מאיירים ישראלים
קטגוריה:אדריכלים ישראלים
קטגוריה:קומיקסאים ישראלים
קטגוריה:ישראלים שנולדו ב-1947
תעודת שר חוץ

**תעודת שר חוץ** (foreign office certificate או executive certificate) היא מענה של ממשלה של מדינה לבקשת מידע של בית משפט של אותה מדינה, בענייני מדיניות חוץ של המדינה המשפיעים על הליכים משפטיים. הכלל העומד מאחורי פניית בית משפט בבקשה לתעודת שר חוץ נובעת מהכלל שבענייני מדיניות חוץ לא ראוי שהמדינה תדבר בשני קולות, ועל כן בענייני מדיניות חוץ בית המשפט מכפיף את עצמו להחלטות הממשלה ורואה בתעודת שר החוץ ראייה סופית.

נושאים בהם נהוג שימוש בתעודת שר חוץ כוללים:
*השאלה האם מדינה אחרת או ממשלה מסוימת הוכרה על ידי המדינה "דה יורה" או "דה פקטו"
*השאלה האם המדינה מכירה בשלטונה של מדינה מסוימת על שטח מסוים והיקף גבולותיה של המדינה
*מעמד הריבונות של מדינה או שלטון מסוים
*קיומו של מצב מלחמה
*קיומו של היתר לפעולת עונשים נגד מדינה אחרת
*השאלה האם אדם מסוים זכאי לחסינות דיפלומטית

מקורו של השימוש בתעודת שר חוץ היא בתחילת המאה ה-19 באנגליה והוא מוכר במדינות רבות.

המקרים בהם ראוי להשתמש בתעודת שר חוץ נדונים בהרחבה ושונים בין מדינה למדינה. באנגליה מקובל שתעודת שר חוץ משמש רק בעניינים בהם קיים אלמנט של הכרה של המדינה ולא רק ממצא שבעובדה, בעוד בישראל שימשו תעודות שר חוץ לעניינים שבעובדה, הגם שלא בשאלות משפטיות.

בישראל הוצאו תעודות שר חוץ במקרים רבים. בשנת 2008 הוציאה משרד החוץ תעודת שר חוץ בו נקבע שהרשות הפלסטינית אינה נהנית מחסינות ריבונית, לאחר שבית המשפט העליון קבע שתעודת שר חוץ היא הדרך להכריע בעניין.
## הערות שוליים

קטגוריה:משפט בין-לאומי
קרועים

**קרועים** (באנגלית: **The Inbetweeners**) היא קומדיית מצבים בריטית ששודרה במשך שלוש עונות החל מ-2008 בערוץ הטלוויזיה הבריטי E4 ונכתבה בידי דיימון ביסלי ואיאן מוריס. הסדרה מציגה את חייו של ויל מק'נזי, נער מהפרברים באנגליה ושלושת חבריו.
בישראל, 2 העונות הראשונות שודרו בערוץ Yes Next, וב-2012 עלו כל 3 העונות ל-VOD של HOT.

בעקבות הצלחת הסדרה ברחבי הממלכה המאוחדת הופק גם סרט המבוסס על הסדרה.

גרסה אמריקאית לסדרה שודרה ב-2012 בערוץ MTV, אך בוטלה לאחר עונה אחת בלבד.

## שחקנים ראשיים
* **ויל מק'נזי** – סיימון בירד
* **סיימון קופר** – ג'ו תומאס
* **ניל סת'רלנד** – בלייק האריסון
* **ג'יי קארטוויט** – ג'יימס באקלי
* **קרלי דאמאטו** – קמילי האד
* **מר גילברט** – גרג דייוויס
* **מארק דונובן** – הנרי לויד יוז
* **שארלוט הינצ'קליף** – אמילי אטאק
* פמלה קופר – רובין ויבר
* קווין סת'רלנד (אבא של ניל) – אלכס מקווין

## פרסים
הסדרה הייתה מועמדת פעמיים לפרס באפט"א בקטגוריה "קומדיית המצבים הטובה ביותר". ב-2010 זכתה התוכנית בפרס בחירת הקהל, וב-2011 זכתה הסדרה בפרס "קומדיית המצבים הטובה ביותר" בטקס פרסי הבריטיש קומדי.

## סרט קולנוע
ב-17 באוגוסט 2011 יצא סרט קולנוע המבוסס על הסדרה, שהפך להצלחה מסחרית באנגליה ובשאר הממלכה המאוחדת.

באוגוסט 2014 יצא לאקרנים סרט ההמשך "קרועים 2".

## קישורים חיצוניים
* 

## הערות שוליים

קטגוריה:קומדיות מצבים בריטיות
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות נעורים בריטיות
רב ביבי

**רב ביבי** היה אמורא בדור הרביעי לאמוראי בבל.

רבי ביבי סך את בתו בסיד, כל אבר ואבר בנפרד, דבר שגרם לה להתייפות, כך שלנדונייתה הוא לקח ארבע מאות זוז. גוי שגר בשכנותו, ניסה לחקות אותו, ומרח סיד על גופה של בתו (אך בשונה מרב ביבי, הוא לא נזהר וסך את כל גופה בבת אחת), דבר שגרם לה למות, ואמר: רב ביבי הרג את ביתי. מסופר, כי רב נחמן אמר על כך שרבי ביבי יפה את בנותיו על ידי סיד: רב ביבי, מכיוון ששותה שיכר, אין בנותיו נאות די הצורך, וצריך הוא לייפות את ביתו בסיד, אבל אני איני שותה שכר ואיני צריך לעשות תחבולה כזו לייפות את ביתי.

מסופר, כי היה לו סכסוך ממוני עם בעל האכסניה של רב אדא בר אהבה שהיה גר, מי יהיה פרנס על בני העיר. כאשר באו לפני רב יוסף, פסק רב יוסף, כי על פי הפסוק  יש למנות רק מי שהוא יהודי מבטן ומלידה. אך רב אדא בר אהבה התערב בדיון, והעיר כי אמו של הגר היא יהודייה, ולכן פסק רב יוסף כי אם כן ניתן למנות גם את הגר לפרנס, שכן מי שאמו יהודייה נקרא "מקרב אחיך", ולכן רב ביבי יעסוק בענייני הדת בעיר והגר יעסוק בניהול העיר. אמר על כך אביי: מי שמארח באכסנייתו תלמיד חכם, כדאי לו לארח תלמיד חכם בדרגתו של רב אדא שיכול לדאוג למארחו על ידי חכמתו ולהפך בזכותו. יש הגורסים רב  אדא בר אבא.
כמו כן, מסופר עליו שהיה דודו של יצחק ריש גלותא.

רב ביבי, היה גם מקורב לאשתו של רב יוסף, ולכן כאשר היה מגיע לבית יוסף, מיד לאחר שבצע על פרוסת המוציא שהביאה לו אשתו של רב יוסף, הוא עצמו ציווה לסלק את המדריגות שהובילו מחדר האורחים לביתו של רב יוסף, כך שלא תהיה לו גישה לבית רב יוסף.

הוא מזכיר את אמרותיו של ריש לקיש, רבי אלעזר, דן בהלכה עם רב נחמן שאת אמרותיו גם לימד. רב יוסף, שכאמור דן עמו בהלכה, היה ככל הנראה חבירו, שכן הוא לא היה קורא לו בשם "מר" כתלמיד לרב. מסופר כי הוא אמר לו אמרה בשמו של רב אדא בר אהבה, וכאשר רב יוסף אמר אותה כשהוא שוכח חלק מהאמרה ומסלף אותה בטעות דברי תורה  אמר רב ביבי: "לא תצייתו ליה! (אל תשמעו לו!) אנא אמריתו ליה, ומשמיה דרב אדא בר אהבה אמריתו ליה".

## הערות שוליים

קטגוריה:הדור הרביעי לאמוראי בבל
קטגוריה:תלמידי רב נחמן
France 24

**France 24** (מבוטא: "פראנס וֶן-קאטְרְ" בכל שלוש הגרסאות של הערוץ) הוא ערוץ חדשות ואקטואליה צרפתי המיועד לקהל זר, והוא משדר באנגלית, בצרפתית, בספרדית ובערבית. הערוץ החל לשדר ב-6 בדצמבר 2006 ונחשב לגרסה הצרפתית של CNN. שודר תחילה במפעילי לוויין וכבלים ברחבי העולם. במהלך 2010 החל הערוץ להפיץ את שידוריו באינטרנט דרך אפליקציה לאייפון ולאחר מכן גם לאייפד, וכן קיים אתר אינטרנט לערוץ. התכנים באתר ובאפליקציות מוצגים אף הם בשלוש השפות בהן משדר הערוץ.

הערוץ היה בבעלות משותפת של קבוצת TF1 מצד אחד ושל חברת France Télévisions (הכוללת את חמשת הערוצים הממלכתיים) מצד שני, שתי השותפות שנבחרו בזמנו כדי להקים את המיזם. ב-2008 נרכש חלקה של TF1 על ידי גוף ציבורי צרפתי ש-France Télévisions שייכת גם לו וכך ערוץ France 24 הוא ממלכתי וממומן על ידי ממשלת צרפת בתקציב שנתי של כ-80 מיליון אירו. בסיסו נמצא בפרוור הפריזאי איסי-לה-מולינו, משם משודרות מהדורות החדשות של הערוץ.

שליש מתוכן השידורים מיוצר על ידי הערוץ עצמו. השאר מקורו בתוכניות מהערוצים הממלכתיים (France Ô ,France 3 ,France 2), וכן סוכנות הידיעות הצרפתית, רדיו צרפת הבין-לאומי, TV5Monde, ארטה, יורוניוז, הערוץ הפרלמנטרי הצרפתי ועוד.

ביולי 2011 עלה הערוץ לשידור בישראל בגרסתו הצרפתית, באפיק 143 של HOT, ומשודר גם בגרסתו האנגלית, באפיק 201 של HOT (בעבר שודר באפיק 70), ובאפיק 104 של yes. ב-2013 גם גרסתו הערבית של הערוץ הועלתה לשידור באפיק 172 של HOT. בעבר שלוש השפות שודרו גם בפרטנר TV.

באפריל 2012 נחטף בקולומביה כתב הרשת, רומאו לנגלואה, והוחזק בידי מחתרת FARC.

באוגוסט 2023 הערוץ עלה ל-FreeTV.

## קישורים חיצוניים

* 

## הערות שוליים

קטגוריה:ערוצי חדשות
קטגוריה:ערוצי טלוויזיה צרפתיים
רב אויא

**רבי אויא**, היה אמורא ארץ ישראלי בדור הרביעי לאמוראים. הוא למד אצל חכמי ארץ ישראל, רבי אמי רבי יוחנן.

ככל הנראה, בהמשך עבר לבבל. הוא למד אצל רב הונא ונחשב מגדולי תלמידיו. על כך מסופר, כי כאשר רב אויא סבא שאל את רב הונא שאלה הלכתית מסוימת, השיב לו רב הונא: "עורבא פרח". לפי הסבר רש"י,  רב הונא העביר נושא במתכוון, על ידי האמירה: עורבא פרח, כלומר ראה את העורב הפורח מעלינו. לפי פירושו של רבינו חננאל, דבריו "עורבא פרח" מכוונים כלפי דבריו של אותו אמורא, שדעתו היא דעתם של ילדים המשחקים בציפורים ועורבים.

לאחר שרבה בנו של רב הונא, שאל אותו לפשר הדבר, שהרי רב הונא היה מכבד את רב אויא סבא באופן מיוחד בהצביעו על גדלותו המיוחדת בתורה, הבהיר לו רב הונא כי אי ההגיון אינו בשאלה עצמה, אלא בתזמון שבו היא נשאלה, שכן השאלה הייתה קשה מאוד לעיון, והיא נשאלה בזמן שרב הונא היה עייף וחלש ולא יכול היה להשיב עליה כראוי. סיפור דומה מובא גם במסכת חולין.

הוא היה משתתף בקביעות בשיעוריו של רב יוסף, שהיה אומר בשבת, לפני תפילת מוסף, וכאשר לא הגיע לשיעור, גרם הדבר צער לרב יוסף, ואביי עמל לפייסו. מסופר בתלמוד אודות הלכות שקיבל מרב יוסף אודות רפואת חולה בשבת, כאשר ידו התעקמה באמצע שיעורו של רב יוסף.

מסופר בתלמוד כי פעם אחת הגיע לביתו של רבא כשרגליו מלוכלכות בטיט, והניח אותם על מיטה בבית רבא. רבא הקפיד ורצה לצערו, ושאל אותו שאלה בהלכות מוקצה מחמת מיאוס, ורב אויא ענה על כך. רב נחמן בר יצחק ברך על כך שרבא לא גרם לרב אויא להתבייש.

בהגיעו לפרקו נשא את אחותו של רמי בר פפא.

היו לו מספר בנים תלמידי חכמים. רב חייא, רבו של רב אמימר בר מר ינוקא. רב אדא, רבא, רב חלקיה ורב הונא.

מסופר, כי רב מרדכי אמר בפני רב אשי, קושיא אותה הקשה רב אויא. רב אשי נענה, כי עכשיו מבין הוא למה ראה בחלום את רב הונא בר אויא. הראו לו, כי ביום יאמרו לפניו מדברי תורתו של רב אויא לפי הסבר המאירי הוא ראה את רב אויא שבא לפניו, והדבר מרמז על כך שאביו - רב אויא יבוא לפניו, על ידי שמועותיו.

בן נוסף שלו, הוא רב אחא בריה דרב אויא, אמורא המוזכר עשרות פעמים בתלמוד, לרוב כשהוא דן בהלכה עם רבו רב אשי.

על חבריו נמנה רבה בר רב חנן ורב אחדבוי בר אמי.

## אמרותיו
.

## קישורים חיצוניים
* 
* 
## הערות שוליים

קטגוריה:הדור הרביעי לאמוראי ארץ ישראל
קטגוריה:תלמידי רבי יוחנן
קטגוריה:תלמידי רב הונא
קטגוריה:תלמידי רב יוסף
קטגוריה:הדור הרביעי לאמוראי בבל
קטגוריה:תלמידי רבי אמי
רב ביבי בר אביי

**רב ביבי בר אביי** היה אמורא בדור החמישי לאמוראי בבל, בנו של האמורא הידוע אביי שהיה ראש ישיבת פומבדיתא.

הוא דן בהלכה עם רב הונא בריה דרב יהושע ומר זוטרא. ביצע ניסוי בטכניקה רוחנית שעל ידה ניתן לראות את השדים, וניזוק, עד שהתרפא בזכות תפילות החכמים.

כנצר למשפחת עלי הכהן, הוא סבל מהקללה נאמרה לעלי הכהן: , קללה שגרמה לבית עלי למות בגיל צעיר (אלא אם כן עמדו להם זכויות מיוחדות של תורה וגמילות חסדים). חכמי בבל סברו, כי גם אי־הבנה בתורה, קשורה לעיתים לקללה נמרצת זו, ובהתאם לכך, כאשר בני משפחת עלי אמרו סברות שאינם נכונות וחסרה בהם מחשבה, הם אמרו: "מכיוון שממשפחת קטועה אתה, אומר אתה סברות קטועות".

אחד ממקרים אלו התרחש כאשר רב ביבי, חכר שדה מאדם אחר למשך תקופה מסוימת. אביי ורבא נחלקו בנידון, כאשר השוכר מחזיר את השדה לבעליה, ומתברר כי היא הושבחה בכך שצמחו בה צמחים שונים, ללא השקעה, באותו זמן שבה השדה הייתה בשכירות. לפי פסקו של רבא, שכמותו נפסקה ההלכה, אין לשוכר זכות לגבות תשלום כספי עבור עלות הצמחים שעלו בשדה באותה תקופה, אלא אם כן, הצמחים היו על חשבונו, ומנעו מהשוכר להשקיע בשדה לצורכו הוא. רב ביבי, שכר שדה מאדם אחר, וכאשר החזיר אותה לבעליה, הוא גילה כי צמחו בה צמחים שונים, הוא תבע מבעליה את שכרם, ואז אמר לו רב פפי את האמרה הידועה "מכיוון שממשפחת קטועה אתה, אומר אתה סברות קטועות", שהרי אין לך כל נזק מצמחים אלו, ולכן אין לך זכות לתבוע אותם.

מקרה אחר התרחש, כאשר שכנתו של רב ביבי, שהייתה גם בעליו של עץ שצמח בחצירו, הייתה נכנסת לחצירו כדי לקטוף את הפירות, דבר שגרם לתרעומת קשה מצידו. אותה אישה, שרצתה לרצות את רב ביבי, הקנתה לו את העץ לכל ימי חייו. רב ביבי הקנה את העץ לבנו, כדי שהעץ יישאר ברשותו לנצח, תוך שהוא מסתמך על הלכה דומה, בנוגע לאדם המקנה דבר לשני בקניין עם הגבלה ש"אחריך לפלוני", שאם הלך הלה ומכר את הדבר לאחר, היא מכורה, שכן ההגבלה של "אחריך" אומרת רק שאם **יישאר** אחרי מיתתו, יעבור החפץ לאדם אחר, אבל לא במקרה כזה שהאדם מכר את החפץ לפני מיתתו. כאן ספג רב ביבי ביקורת מרב הונא בריה דרב יהושע באמירה "מכיוון שממשפחת קטועה אתה, אומר אתה סברות קטועות", שכן יש לחלק בין הקנאה מפורשת עם תנאי של "אחריך" המותירה מקום להקנאה לאדם שלישי מצד מקבל החפץ, לבין "כל ימי חייך" - הקנאה שהיא בפירוש רק לימי חייו של המקבל, ללא אפשרות למכור את החפץ.

הוא היה ידידו של מלאך המוות, וסיפר מקרה שראה: מלאך המוות אמר לאחד משלוחיו, להביא לו את נשמתה של אישה ששמה "מרים מגדלת שער". השליח טעה, ונטל את נשמתה של אישה בשם דומה - "מרים מגדלת תינוקות". כאשר התבררה הטעות, אמר מלאך המוות: כיוון שכבר הבאת אותה לכאן, השאר אותה כאן, ותעלה למניין המתים שעלי להביא היום

חברו היה רבה בר עולא, שהיה קורא לו בתואר הכבוד "רבי" ויש סוברים שמדובר בגרסה משובשת.

## מאמרותיו
*מאי ? אלו דברים העומדים ברומו של עולם, ובני אדם מזלזלין בהם.

## קישורים חיצוניים

*

## הערות שוליים

קטגוריה:אמוראים כהנים
קטגוריה:הדור החמישי לאמוראי בבל
קטגוריה:אמוראים ממשפחת עלי הכהן
קטגוריה:תלמידי אביי
רב נחמיה בריה דרב יוסף

**רב נחמיה בריה דרב יוסף** הוא אמורא בדור השישי לאמוראי בבל, בנו של רב יוסף ראש ישיבת פומבדיתא.

רב נחמיה נולד לרב יוסף אך ככל הנראה היה זה לעת זקנותו, ולכן אינו מזכיר מאמרים בשמו. הוא היה מומחה בבדיקת טרפות, והיו לו שיטות עצמאיות שחידש כדי לבדוק "סירכא" בריאות. 

הוא עצמו היה תלמיד מובהק של רבא, ולמד רבות מהנהגותיו, הנסתרות והנגלות. כך למשל למד הלכה שאין מורין אותה לתלמידים ונחשבת להלכה ואין מורין כן, בנוגע היתר השחזת סכין בחג בשינוי. הלכה מחודשת אחרת, לימד אותו רבא במתכוין, הוא שלח אותו להביא את תפיליו מביתו. כאשר הגיע לביתו של רבא, הוא מצא אותם בין הכרית למיטה בצד הכרית, שלא כנגד הראש. רב נחמיה, שידע שהלילה הקודם היה ליל טבילה, הבין כי מותר אפילו לשמש את המיטה כאשר התפילין מונחים מתחת לכרית, אם הם שלא במקום הנחת הראש. הסיבה לכך היא, מפני שמוטב להרבות בשמירת התפילין - במקום שהדבר נחוץ - גם אם בכך הוא ממעט מעט מכבודם של התפילין

אחרוני האמוראים עמלו להבין את פסקיו.

הוא עצמו שימש כראש בית הדין בעירו היה חברם של רב פפא רב פפי, ורב הונא בריה דרב יהושע.

## קישורים חיצוניים
* 
## הערות שוליים

נחמיה בריה
קטגוריה:תלמידי רב יוסף
התזמורת הסימפונית של ציריך

**התזמורת הסימפונית של ציריך** (בגרמנית: 
**Symphonischen Orchester Zürich**) היא תזמורת בת 72 נגנים מקצועיים עצמאים, היושבת דרך קבע בציריך שבשווייץ. ייסד אותה בשנת 1981 מנהלה המוזיקלי לשעבר, דניאל שווייצר. התזמורת מגישה כשלושים וחמישה קונצרטים בשנה, בטונהאלה, אולם הקונצרטים הקבוע שלה. 

בשנת 2013 התזמורת התחדשה וכיום מנהלה המוזיקלי הנוכחי הוא מריו ברטה. 

התזמורת יוצאת לסיורי קונצרטים ועד כה הופיעה בסינגפור, גרמניה, איטליה וספרד.

## קישורים חיצוניים

* דף הבית של התזמורת הסימפונית של ציריך

קטגוריה:תזמורות שווייצריות
קטגוריה:ציריך: תרבות
שמות רבה

**שמות רבה** ידוע גם כ**מדרש ואלה שמות רבה** הוא מדרש אגדה לספר שמות האוגד שני חיבורים נפרדים. איגוד החיבורים מתוארך כחיבור אחד למאה ה-11 או ה-12 ומקום כתיבתו אינו ידוע. הכינוי רבה הוצמד לספר ככל הנראה על ידי מקבצים מאוחרים אשר צירפוהו יחד עם בראשית רבה וויקרא רבה.

## שני החלקים
החיבור מורכב משני חלקים שונים אשר סודרו על ידי עורכים שונים. החלק הראשון (פרשות א -יד) דורש את פרקים א -י של ספר שמות, והוא מכונה במחקר שמות רבה א, החלק השני (פרשות טו -נב) ראשיתו בדרשות על ספר שמות פרק י"ב והוא מכונה במחקר שמות רבה ב'.

### מאפייני חלק א
חלק זה כולל דרשות על סדר הפסוקים באופן דומה לבראשית רבה, כדרכו של מדרש פרשני. לפי החוקר יום-טוב ליפמן צונץ, מסדר המדרשים כנראה כיוון להמשיך את בראשית רבה עד פרשת החודש הזה לכם שבה מתחילה המכילתא. לצורך זה הוא השתמש במהדורת תנחומא שאין בידינו כבסיס ושאב דרשות שלמות מן התלמוד הבבלי תוך תרגום השפה ללשון מדרשי ארץ ישראל. יחד עם שני מקורות אלו ליקט המסדר דרשות מכמה מדרשים נוספים כמו הפסיקתא רבתי ותנא דבי אליהו. כיוון שבסיסו של החיבור היה התנחומא, שמות רבא א' מחולק לפרשיות לפי סדר הקריאה הארץ ישראלי בניגוד לסדר שנהוג בבראשית רבה.

### מאפייני חלק ב
סגנונו הוא מדרש דרשני מסוג התנחומא, מדרש שבנוי סביב נושאים שונים שקשורים לפסוקים הפותחים את סדרי הקריאה בתורה. חלק זה קדום לחלק הראשון ואין בו שימוש בסוגיות שלמות מן הבבלי כמו בחלק הראשון.

## תארוך
ר' עזריאל בעל 'פירוש האגדות' ציטט את שני חלקי החיבור כספר אחד לראשונה במאה ה-13 ולאחריו הרמב"ן ואחרים. ולכן מניחים שצירוף שני החלקים השונים לכדי חיבור אחד נוצר לא יאוחר מן המאה ה-12. כיוון שהחלק הראשון מסתמך על כתבי מדרש תנחומא תיארוכו תלוי בהכרח בסוגיית התארוך של התנחומא, סוגיה שעדיין לא נפתרה.

אביגדור שנאן תיארכו למאה העשירית, ואילו ברֶגמן מתארך למאה ה-12.

## לקריאה נוספת
* מהדורה מדעית של שמות רבה א יצאה לאור על ידי אביגדור שנאן בשנת תשמ"ד.
* י. ל. צונץ, הדרשות בישראל, מוסד ביאליק, ירושלים תש"ז, עמודים 124–125.
* דב נוי, מבוא לספרות האגדה, אקדמון, ירושלים תשל"ג, עמודים 186–192.
* 

## קישורים חיצוניים

* ענת רייזל, שמות רבה, באתר "מחלקי המים" 
* 
* 
* 

 

קטגוריה:מדרש רבה
קטגוריה:ספר שמות
אשר דיקשטיין

**אשר דיקשטיין (עין דור)** (21 בינואר 1943 – 18 ביוני 2021) היה צייר, מאייר וחלוץ קומיקס ישראלי.

## ביוגרפיה
דיקשטיין גדל בשכונת נווה צדק בתל אביב, אביו עבד כסנדלר. בילדותו למד בישיבה.
בשנות ה-60 היה דיקשטיין חלוץ בתחום הקומיקס וערך סדרת חוברות קומיקס בשם "בוקי" שיצאה לאור בשנים 1967–1970. כן אייר קומיקס בעיתוני הילדים "הארץ שלנו" ו"דבר לילדים", שם פרסם סדרות קומיקס, לרבות סדרות קומיקס על פי סיפוריו של פנחס שדה. כן פרסם קומיקס בעיתוני ילדים כ"אצבעוני", "במבי" ו"הרפתקאות לנוער".

כמאייר אייר ועיצב עטיפות של ספרים רבים עבור הוצאת רמדור לרבות ספרי "פטריק קים" וחסמבה. כן אייר עבור "הוצאת נרקיס" שהוציאה ספרי מערבונים כ"רינגו" וספרי "טרזן" בפורמט של חוברות בכריכה רכה. עבד כגרפיקאי ומאייר בשבועון הבידור "להיטון", ואף יצר את הלוגו שלו.

דיקשטיין חזר בתשובה, הפך לחסיד חב"ד ועבר להתגורר בצפת. הוא המשיך לעסוק בקומיקס, בציור ובעיצוב, וניסה לקדם את התחום בחברה החרדית.

נפטר ביום שישי ח' בתמוז תשפ"א לאחר מחלה קשה ונקבר בבית העלמין החדש בצפת.

## קישורים חיצוניים
* [אשר דיקשטיין בקומיקלופדיה של אתר [למביק]] 
* אלי אשד, אשר עין -דור דיקשטיין :הקומיקסאי הבולט בישראל של שנות השישים
* אלי אשד, מלך הקומיקס העברי של שנות השישים
* קילרוי היה שם והגיע לאחרונה לכאן, יוני 2012
* 
* בוקי מגזין הקומיקס בשבילך

## הערות שוליים

קטגוריה:קומיקסאים ישראלים
קטגוריה:מאיירים ישראלים
קטגוריה:אמנים ישראלים שחזרו בתשובה
קטגוריה:ציירים ומאיירים חרדים ישראלים
קטגוריה:ציירים חסידי חב"ד
קטגוריה:צפת: אישים
קטגוריה:ישראלים שנולדו ב-1943
קטגוריה:ישראלים שנפטרו ב-2021
קטגוריה:יהודים הקבורים בבית הקברות בצפת
רלף קרייג

**רלף קוק קרייג** (באנגלית: **Ralph Cook Craig**; 21 ביוני 1889 – 21 ביולי 1972) היה אצן אמריקאי, אלוף אולימפי בריצת 100 מטר ובריצת 200 מטר.

## ביוגרפיה
קרייג נולד בדטרויט, שבמישיגן. הוא למד והתאמן באוניברסיטת מישיגן. הוא החל את הקריירה שלו כאצן משוכות אך התפתח לאצן למרחקים קצרים. באליפות הספורטאים החובבים של אמריקה (IC4A) שנערכה בשנת 1910 זכה קרייג בתואר בריצת 220 יארד כשהשווה את שיא העולם בתוצאה של 21.2 שניות. שנה לאחר מכן באותה תחרות הוא זכה בריצת 100 יארד בתוצאה של 9.8 שניות ובריצת 220 יארד לאחר שהשווה בשנית את העולם בתוצאה של 21.2 שניות.

### אלוף אולימפי
באולימפיאדת סטוקהולם (1912) זכה קרייג ב-2 מדליות זהב, בריצת 100 מטר בתוצאה של 10.8 שניות, לפני חבריו לנבחרת אלווה מאייר (10.9 שניות) ודון ליפינקוט (10.9 שניות), בשלב המוקדמות קבע ליפינקוט שיא עולם חדש של 10.6 שניות, שיא העולם הראשון בריצה זו המוכר על ידי התאחדות האתלטיקה הבינלאומית ובריצת 200 מטר 21.7 שניות, לפני ליפינקוט (21.8 שניות) וויליאם אפלגארת' מבריטניה (22.0 שניות).

לאחר המשחקים האולימפיים פרש קרייג מתחרויות.

באולימפיאדת לונדון (1948) נבחר קרייג לשאת את דגל ארצות הברית בטקס הפתיחה בזכות היותו חבר בנבחרת היכטה של ארצו (בגיל 59), וזאת למרות שלא השתתף בתחרות.

בשנת 1972 נפטר קרייג בלייק ג'ורג', שבניו יורק.

## תארים והשגים
*בשנת 2010 זכה קרייג להכלל בהיכל התהילה האמריקאי של האתלטיקה.http://www.usatf.org/news/view.aspx?duid=USATF_2010_11_04_13_44_20

## שיאים אישיים
* ריצת 100 יארד: 9.8 שניות (1911)
* ריצת 100 מטר: 10.7 שניות (1912)
* ריצת 200 מטר: 21.7 שניות (1912)

## קישורים חיצוניים

קטגוריה:אמריקאים ילידי מישיגן
קטגוריה:דטרויט: אישים
קטגוריה:אצנים אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 200 מטרים (גברים)
קטגוריה:נושאי דגל ארצות הברית באולימפיאדה
קטגוריה:אתלטים באולימפיאדת סטוקהולם (1912)
קטגוריה:אלופים אולימפיים אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:בוגרי אוניברסיטת מישיגן
קטגוריה:מישיגן: אתלטים
קטגוריה:אמריקאים שנולדו ב-1889
קטגוריה:אמריקאים שנפטרו ב-1972
מכת חושך

[שמאל|ממוזער|280px|מכת חושך בציורו של [גוסטב דורה]]
**מַכַּת חשֶׁךְ** היא המכה התשיעית בסדרת עשר המכות שהובאו על מצרים, על פי המסופר בספר שמות. מכה זו קדמה למכת הבכורות, שגרמה לפרעה לשלח את העברים מארצו, בעת יציאת מצרים.

המכה היא מקור הביטוי "חושך מצרים", כמטפורה לחושך מוחלט.

## הסיפור במקרא
תיאור המכה במקרא:

### המכה
המכה נמשכה שלושה ימים, שבמהלכם לא יכלו המצרים לראות "איש את אחיו" ולא יכלו לקום ממקומם, בשל החושך הכבד. המכה לא פוגעת בבני ישראל - שנהנים מ"אור במושבותם".

### סוף המכה
פרעה השתכנע זמנית לשלח את בני ישראל לחופשי, אך ללא צאנם ובקרם. לאחר שמשה סירב להצעה, ואמר שבני ישראל זקוקים לבהמות כדי להקריב מהן לה', ושגם פרעה עתיד לתת בידם זבחים ועולות להקריב לה', ה' משפיע על ליבו של פרעה וגורם לו להתעקש ולא להיענות לבקשת משה.

פרעה מגרש את משה מפניו, מזהיר אותו שלא יבוא לראותו פעם נוספת ומאיים עליו שאם יבוא שוב יהרוג אותו. משה משיב לפרעה: "כן דיברת, לא אוסיף עוד ראות פניך"; דבריך נכונים, מפני שאכן איני עתיד עוד לראותך.

## המכה במדרש
על פי המדרש, בזמן מכת חושך באו בני ישראל לבתי המצרים, וראו היכן מוחבאים אוצרותיהם:  (מדרש אגדה (בובר) שמות פרשת בא פרק י').

המדרש שם מסביר "ולמה הביא עליהם חושך?" כיוון שהיה בבני ישראל אנשים רשעים שלא רצו לצאת ממצרים, ואנשים אלו מתו בשלושת ימי האפלה. וכדי שהמצרים לא יראו במפלתם ויאמרו אף ישראל לוקים כמונו, הטיל עליהם חושך וכך בזמן שהמצרים לא יכלו לצאת מבתיהם הספיקו בני ישראל לקבור את מתיהם.

## המכה במחקר המודרני
חוקר המקרא שאול הון מציע הסבר לכך שניתן היה למשש את החושך ("וְיָמֵשׁ חֹשֶׁךְ"): באותו זמן התפרץ הר הגעש סנטוריני, והאבק שנישא ברוח לפחות עד כרתים ושהרס את התרבות המינואית, הגיע כנראה גם למצרים, וכך ניתן היה למשש את החושך.

## ראו גם
* יציאת מצרים
* באנו חושך לגרש

## קישורים חיצוניים

## הערות שוליים

חושך
קטגוריה:פרשת בא
9K38 איגלה

ממוזער|שמאל|250px|חייל עם איגלה-1

**9K38 איגלה** (ברוסית: 9К38 Игла (מחט), נאט"ו: **SA-18 Grouse**) הוא טיל כתף נגד מטוסים מונחה אינפרה אדום, נגד מטרות מנמיכות טוס. לטיל גרסה ראשונית ובסיסית יותר הנקראת **9K310 איגלה-1** ובעלת קוד דיווח נאט"ו: **SA-16 Gimlet**.

## היסטוריה
פיתוח האיגלה, מערכת הגנה אווירית לטווח קצר המשוגרת על ידי חייל בודד, החל בשנת 1972. האיגלה לא פותחה כדגם מתקדם של טילי משפחת ה"סטרלה" (SA-7 ו-SA-14), אלא הייתה פרויקט חדש לגמרי. המטרות העיקריות היו ליצור טיל העמיד יותר בפני אמצעי הנגד של המטוסים ובעל מעטפת גישה רחבה יותר מאשר לטילים ממשפחת הסטרלה.

קשיים טכניים הבהירו במהרה שהפיתוח ייקח זמן רב מהצפוי, ובשנת 1978 התחלק הפרויקט לשניים: פיתוח המערכת בעלת היכולות המלאות המשיך, ובמקביל נכנסה לשירות גרסה בסיסית יותר (איגלה-1) בעלת ראש ביות פשוט יותר המבוסס על ה"סטרלה-3".

## איגלה-1
מערכת ה-9K310 איגלה-1 והטיל המשמש אותה, 9M313, נכנסו לשירות בצבא הסובייטי בשנת 1981. ההבדלים העיקריים בינה ובין מערכת הסטרלה-3 כללו את המאפיינים הבאים:
*אופציה למערכת זיהוי עמית-טורף למניעת ירי על מטוסים ידידותיים 
*יכולת ירי פשוטה יותר וטווח מינימלי קצר יותר
*טיל מעט גדול יותר
*מערכת הנחיה מתקדמת יותר שאפשרה את הגדלת הטווח המקסימלי וביצועים משופרים כנגד מטרות מהירות ומתחמקות
*מערכת קטלנית יותר הודות למרעום בעל השהיה גבוהה יותר
*עמידות גבוהה יותר כנגד אמצעי נגד המשוגרים מהמטרות וראש ביות מתקדם מעט יותר ובעל רגישות גבוהה יותר.

## איגלה
מערכת ה-9K38 איגלה בעלת הביצועים המלאים והטיל המשמש אותה, 9M39, נכנסו לבסוף לשירות בצבא הסובייטי בשנת 1983. השיפורים המרכזיים שנעשו במערכת יחסית ל-"איגלה-1" כללו שיפור משמעותי בעמידות מול נורי הטעיה ושיבושים מצד המטרות, ראש ביות רגיש יותר, הגדלת יכולת הגישה הקדמית על מנת לאפשר גישה ישירה מול המטרות, טווח מקסימלי מעט ארוך יותר ומנוע רקטי בעל בעירה מהירה יותר המגיע למהירות גבוהה יותר בשיא.

האיגלה נבחנה בפינלנד מול טיל המיסטרל. המבחנים הראו שלמיסטרל יש עדיפות בטווח המקסימלי, בגודל ראש הקרב וברגישות של ראש הביות, אך לאיגלה יש עמידות גבוהה יותר כנגד אמצעי נגד.

קיימת גרסה ימית ל-9K38 איגלה בעלת הקוד דיווח נאט"ו: **SA-N-10 Grouse**.

## דגמים
* Igla-1E - דגם לייצוא.
* Igla-1M - דגם משופר של ה-9K38 איגלה. נכנס לשירות בצבא הסובייטי בסוף שנות השמונים.
* Igla-1D - דגם לצנחנים ויחידות מיוחדות בעל משגר וטיל נפרדים. 
* Igla-1V - דגם המיועד לירי מכלי טיס, בעיקר ממסוקי קרב.
* Igla-1N - דגם בעל ראש קרב כבד יותר על חשבון מהירות וטווח פחותים במעט.
* Igla-S - הדגם החדיש ביותר, בעל ראש ביות רגיש יותר, טווח מקסימלי ארוך יותר, ראש קרב כבד יותר ועמידות גבוהה יותר לאמצעי נגד. הגרסה הזו נקראת 9K338 איגלה-S ובעלת קוד דיווח נאט"ו: **SA-24 Grinch**. נכנס לשירות בשנת 2004.

## טבלת השוואה לטילי כתף אחרים

## מפעילים
מעל 30 מדינות מפעילות את טילי ה"איגלה", "איגלה-1" ו-"איגלה-S".

### איגלה-1

### איגלה

### איגלה-S

## ראו גם
* 9K32 סטרלה-2
* 9K34 סטרלה-3

## הערות שוליים

קטגוריה:טילי קרקע-אוויר רוסיים וסובייטיים